గౌహతి: అసోం అసెంబ్లీలో తాను చేసిన ప్రసంగాన్ని లైవ్లో జనాలకు చూపించాలనుకున్న ఓ ఎమ్మెల్యేపై స్పీకర్ మూడు రోజుల సస్పెన్షన్ వేటు వేశారు. అసోం బడ్జెట్ సమావేశాల సందర్భంగా ఈనెల 3న ఏఐయూడీఎఫ్ ఎమ్మెల్యే అమినుల్ ఇస్లాం సభలో ప్రసంగించారు. అక్రమ వలసల సమస్యపై మాట్లాడుతూ దానిని ఫేస్బుక్లో లైవ్లో పెట్టారు. దీనిపై  స్పీకర్కు ఫిర్యాదులు అందాయి. స్పందించిన స్పీకర్ ఎథిక్స్ కమిటీ విచారణ చేపట్టాలని ఆదేశించారు. ఎథిక్స్ కమిటీ సోమవారంనాడు ఆ నివేదికను స్పీకర్కు సమర్పించింది. నివేదిక ఆధారంగా అమినుల్ ఇస్లాంను ఈనెల 8వ తేదీ వరకూ సమావేశాల నుంచి సస్పెండ్ చేస్తున్నట్టు స్పీకర్ హితేంద్ర నాథ్ గోస్వామి సోమవారం అసెంబ్లీలో ప్రకటించారు. సభాహక్కుల ఉల్లంఘనకు పాల్పడిన ఎమ్మెల్యే అసెంబ్లీకి క్షమాపణ చెప్పి తక్షణం సభను విడిచివెళ్లాలని  ఆదేశించారు. దాంతో అమినుల్ ఇస్లాం సభకు క్షమాపణ చెప్పి అసెంబ్లీ నుంచి బయటకు వెళ్లిపోయారు. అనంతరం ఆయన మీడియాతో మాట్లాడుతూ, తాను తప్పు చేసినట్టు ఒప్పుకున్నారు. అయితే మొత్తం అసెంబ్లీ ప్రొసీడింగ్స్ను లైఫ్ టెలికాస్ట్లో చూపించాలని ఆయన డిమాండ్ చేశారు. ప్రజా ప్రతినిధులను ఎన్నుకునేది ప్రజలేనని, తమ ప్రతినిధులుగా నాయకులు అసెంబ్లీలో ఏమి చేస్తున్నారో ప్రజలు తెలుసుకోవాలని కోరుకుంటున్నారని ఇస్లాం అన్నారు.
gauhati: asom assembleelo taanu chesina prasamgaanni laivlo janaalaku chuupinchaalanukunna oo emmelyepai speaker moodu rojula suspention vetu vaesaaru. asom budget samavesala sandarbhamgaa eenela 3na aiudf emmelye aminul islam sabhalo prasanginchaaru. akrama valasala samasyapai maatlaadutuu daanini fasebuklo laivlo pettaaru. deenipai  speekarku firyaadulu andaayi. spandinchina speaker ethics commity vichaarana chepattalani aadesinchaaru. ethics commity somavaramnadu aa nivedikanu speekarku samarpinchindi. nivedika aadhaaramgaa aminul islaamnu eenela 8va tedee varakuu samavesala nunchi suspend chestunnattu speaker hitendra nath goswami somavaram assembleelo prakatinchaaru. sabhahakkula ullanghanaku paalpadina emmelye assembleeki kshamaapana cheppi takshanam sabhanu vidichivellaalani  aadesinchaaru. daamto aminul islam sabhaku kshamaapana cheppi assembley nunchi bayataku vellipoyaaru. anantaram aayana meediatho maatlaadutuu, taanu tappu chesinattu oppukunnaru. ayithe mottam assembley proseedingsnu life telecastlo chuupimchaalani aayana demand chesaru. praja pratinidhulanu ennukunedi prajalenani, tama pratinidhulugaa naayakulu assembleelo emi chestunnaro prajalu telusukovalani korukuntunnarani islam annaru.